
Հայաuտանի Հանրապետության կառավարության 27.12.2018 թվականի N 1528-Ն որոշմամբ  հանրության գերակա շահ ճանաչված՝ Երևան քաղաքի Գլխավոր պողոտայի՝ Աբովյան, Փավստոս Բուզանդի, Եզնիկ Կողբացու և Արամի փողոցներով պարփակված տարածքը /այսուհետ՝ Տարածք/  ներկայումս կառուցապատված է հին և խարխուլ, տարերայնորեն տեղակայված բնակելի տներով և շինություններով, որոնք չեն համապատասխանում հակահրդեհային, սանիտարահիգիենիկ, քաղաքաշինական նորմերին և կարող են պատճառ հանդիսանալ արտակարգ իրավիճակների: Տարածքի անմիջական հարևանությամբ գտնվող տարածքների համար նախագծվել և մասնակիորեն իրականացվել են համաքաղաքային ենթակառուցվածքների անբաժանելի մասը կազմող հանգույցներ, մասնակիորեն կառուցապատվել է Գլխավոր պողոտան:
ՀՀ կառավարության 27.12.2018 թվականի N 1528-Ն որոշմամբ (նախկինում նաև 19.02.2009 թվականի N 168-Ն որոշման հավելվածի 7-րդ և 11-րդ կետերով և 20.11.2008 թվականի N 1405-Ն որոշման հավելվածի 16-րդ և 18-րդ կետերով, 29.08.2013 թվականի N 945-Ն, 25.02.2016 թվականի N 277-Ն, 01.06.2017 թվականի N 585-Ն որոշումներով) Գլխավոր պողոտայի՝ Աբովյան, Փավստոս Բուզանդի, Եզնիկ Կողբացու և Արամի փողոցներով պարփակված տարածքների նկատմամբ ճանաչվել է բացառիկ` գերակա հանրային շահ և տարածքների ձեռքբերող է ճանաչվել «Ի ԷՄ ՍԻ» փակ բաժնետիրական ընկերությունը: ՀՀ կառավարության 27.12.2018 թվականի N 1528-Ն որոշմամբ  օտարման գործընթացի վերջնաժամկետ է սահմանվել որոշումը ուժի մեջ մտնելուց 3 տարի, որը լրանում է 28.12.2021 թվականին:
 Ընդհանուր առմամբ Գլխավոր պողոտայի՝ Աբովյան, Փավստոս Բուզանդի, Եզնիկ Կողբացու և Արամի փողոցներով պարփակված տարածքներում առկա է եղել մոտ 150 գույք: ՀՀ կառավարության 27.12.2018 թվականի N 1528-Ն որոշման կայացման պահին առկա է եղել արդեն 49 միավոր գույք («Երևանի կառուցապատման ներդրումային ծրագրերի իրականացման գրասենյակ» ՀՈԱԿ-ի կողմից ՀՀ կառավարության 27.12.2018 թվականի N 1528-Ն որոշման հիման վրա կազմվել է թվով 49 գույքի նկարագրության արձանագրություն): Տարածքում առկա է ևս 2 գույքային միավոր, որոնց նկատմամբ իրավունքների պետական գրանցում չի կատարվել): 3 գույքային միավորի նկատմամբ կնքվել են օտարման պայմանագրեր: Այսպիսով ներկա պահին օտարման ենթակա է թվով 46 + 2 գույքային միավոր: 

Օրենքի 10-րդ հոդվածի 1-ին կետի համաձայն՝ «Ձեռքբերողը պարտավոր է մինչև բացառիկ` գերակա հանրային շահ ճանաչելու մաuին կառավարության որոշմամբ uահմանված uեփականության oտարման գործընթացն uկuելու վերջնական ժամկետից oտարվող uեփականության uեփականատերերին և oտարվող uեփականության նկատմամբ գույքային իրավունքներ ունեցողներին պատշաճ ձևով ուղարկել uեփականության oտարման պայմանագրի (այuուհետ` oտարման պայմանագիր) նախագիծը»: 
Հաշվի առնելով տարածքում առկա գույքերի օտարման, ինչպես նաև տարածքում շինարարական գործընթացների հետ կապված խնդիրները և նկատի ունենալով, որ «Հին Երևան» ծրագիրը մայրաքաղաքի կայուն զարգացման առանցքային բաղադրիչներից է, թե քաղաքաշինական և թե պատմամշակութային արժեքների պահպանման և նորովի մատուցման տեսանկյունից, առկա խնդիրներին պետական մակարդակով լուծում տալու կապակցությամբ ՀՀ փոխվարչապետի 09.09.2020 թվականի N 547-Ա որոշմամբ ստեղծվել էր Երևան քաղաքի 14 Ա թաղամասում «Հին Երևան» կառուցապատման ծրագիրը համակարգող աշխատանքային խումբ: 

Օտարման գործընթացի վերջնաժամկետը երկարացնելու հարցի քննարկման համար հիմք են հանդիսացել ՀՀ Վարչապետի աշխատակազմի ղեկավարի 13.12.2021 թվականի հ.02/12.21/42696-2021 և «Ի ԷՄ ՍԻ» փակ բաժնետիրական ընկերության 07.12.2021 թվականի հ.159/1-07.12.21 գրությունները: 

Ընկերությունը հայտնել է, որ գույքային միավորների նկատմամբ հավակնություններ ունեցող անձանց շրջանակի և իրավական կարգավիճակի առավել մեծ անորոշության, Հայաստանի Հանրապետությունում նոր կորոնավիրուսային հիվանդության (COVID-19) տարածման, որը որակվել է որպես համավարակ /պանդեմիա/, ինչպես նաև 2020 թվականին տեղի ունեցած 44-օրյա պատերազմի և դրա հետևանքների պատճառով Ընկերությունը չի կարողացել տարածքում առկա գույքային միավորների սեփականատերերի և գույքային իրավունքներ ունեցողների մի մասի հետ կնքել օտարման /փոխհատուցման/ պայմանագրեր: 

Ընկերությունն իր գրությամբ խնդրել է սահմանված սեփականության օտարման գործընթացն սկսելու վերջնաժամկետը երկարացնել ևս 2 տարով:

Հայաuտանի Հանրապետության կառավարության 27.12.2018 թվականի N 1528-Ն որոշմամբ  հանրության գերակա շահ ճանաչված տարածքում առկա գույքերի օտարման գործընթացն և քաղաքաշինական ծրագիրը շարունակելու և ավարտին հասցնելու համար անհրաժեշտ է փոփոխություն կատարել նշված որոշման մեջ և կնքել սեփականության օտարման գործընթացի ընթացքում տարածքի ձեռքբերող «Ի ԷՄ ՍԻ» փակ բաժնետիրական ընկերության և պետության իրավունքները, պարտականություններն ու պատասխանատվությունը սահմանող պայմանագրում համապատասխան փոփոխություններ կատարելու մասին համաձայնագիր: 
Հաշվի առնելով արդեն իսկ հաստատված քաղաքաշինական ծրագրերի իրականացման անհրաժեշտությունը և այն հանգամանքը, որ «Ի ԷՄ ՍԻ» փակ բաժնետիրական ընկերության կողմից տարածքում կատարվել է մասնակի օտարման գործընթաց, իսկ Երևան քաղաքի Գլխավոր պողոտայի՝ Աբովյան, Փավստոս Բուզանդի, Եզնիկ Կողբացու և Արամի փողոցներով պարփակված տարածքի մի հատվածում ձեռքբերողներ «Սերգե-Ագոպիգ Դեր-Սահագույան» և «Սթարլայն» ՍՊ ընկերությունների կողմից քաղաքաշինական ծրագիրը մեծամասամբ կատարվել է, կառուցապատման աշխատանքները մեծամասամբ ավարտված են, առաջարկվում է կատարել փոփոխություն նշված որոշման 2-րդ կետի 3-րդ ենթակետում: Չնայած «Ի ԷՄ ՍԻ» փակ բաժնետիրական ընկերությունը խնդրել է օտարման գործընթացի վերջնաժամկետը երկարացնել 2 տարով, սակայն հաշվի առնելով քաղաքաշինական ծրագրի իրականացման անհրաժեշտությունը և հրատապությունը, ինչպես նաև ՀՀ Վարչապետի աշխատակազմի ղեկավարի 13.12.2021 թվականի հ.02/12.21/42696-2021 գրությամբ ներկայացված ՀՀ Վարչապետի առաջարկությունը, առաջարկվում է օտարման գործընթացի վերջնաժամկետը երկարաձգել մեկ տարով, որոշման 2-րդ կետի 3-րդ ենթակետում սահմանելով օտարման գործընթացի վերջնաժամկետ՝  որոշումն ուժի մեջ մտնելու պահից 4 տարի:

ՀՀ կառավարության որոշման մեջ նշված փոփոխությունը կատարելուց հետո հնարավոր կլինի ավարտել օտարման գործընթացը և ավարտին հասցնել քաղաքաշինական ծրագրի իրականացումը: Մասնավոր ներդրումների հաշվին Գլխավոր պողոտայի` Աբովյան, Փավստոս Բուզանդի, Եզնիկ Կողբացու և Արամի փողոցներով սահմանափակվող տարածքում հնարավոր կլինի վերականգնել «Հին Երևան» պատմաճարտարապետական միջավայրը և հնարավորություն կստեղծվի կորցված և քանդված պատմության և մշակույթի հուշարձանների տեղափոխման եղանակով տարածքում վերստեղծել քաղաքաշինական գեղագիտական միջավայր: 
Լրացուցիչ ֆինանսական միջոցների անհրաժեշտությունը, Պետական բյուջեի եկամուտներում և ծախսերում սպասվելիք փոփոխությունները: Նախագծի ընդունման կապակցությամբ լրացուցիչ ֆինանսական միջոցների անհրաժեշտություն չկա, պետական և տեղական ինքնակառավարման մարմինների բյուջեներում ծախսերի և եկամուտների էական ավելացում և նվազեցում չի նախատեսվում:
Նախագծի ընդունման առնչությամբ ընդունվելիք այլ իրավական ակտերի կամ դրանց ընդունման անհրաժեշտության բացակայության մասին տեղեկանք: Նախագծի ընդունումն այլ իրավական ակտերում փոփոխություններ կատարելու անհրաժեշտություն չի առաջացնի: 
Ռազմավարական փաստաթղթերի հետ նախագծի կապի մասին
Նախագիծն ուղղակիորեն բխում է Հայաստանի Հանրապետության կառավարության 2021-2026թթ. Ծրագրի 2.7 կետից, որտեղ ընդգծվում է, որ քաղաքաշինությունը և, մասնավորապես շինարարության ոլորտը, Հայաստանի Հանրապետության առավել դինամիկ զարգացում արձանագրող բնագավառն է, որում առկա մարտահրավերները պետք է դիտարկվեն երկրի մրցունակության բարձրացման, տարածքների զարգացման առկա անհամամասնությունների հաղթահարման, ներդրումային բարենպաստ միջավայրի ձևավոևման, աշխատատեղերի ստեղծման, պատմամշակութային ժառանգության պահպանման համատեքստում:

Գլխավոր պողոտայի կառուցապատումն կարևոր է նաև նրանով, որ <<Հին Երևան>> ծրագիրը մայրաքաղաքի կայուն զարգացման առանցքային բաղադրիչներից է, թե քաղաքաշինական և թե պատմամշակութային արժեքների պահպանման և նորովի մատուցման տեսանկյունից և քաղաքաշինական ծրագրի իրականացումից հետո հնարավոր կլինի վերականգնել <<Հին Երևան>> պատմաճարտարապետական միջավայրը և հնարավորություն կստեղծվի կորցված և քանդված պատմության և մշակույթի հուշարձանների տեղափոխման եղանակով տարածքում վերստեղծել քաղաքաշինական գեղագիտական միջավայր:
Հաշվի առնելով վերոգրյալը, գտնում ենք, որ որոշման նախագծի ընդունումը, և հետագայում տարածքի կառուցապատումը բխում է ՀՀ կառավարության 2021-2026թթ Ծրագրից։

